Jabuli 133
Pak-pi mar me omego
1Nen kit macalo bedo ber ki me yomcwiny
ka omego gibedo kacel ki mer i kingi!
2Rom ki moo ma ŋwece kur ma gionyo i wic,
ma mol bino piny wa i tik dano,
moo ma con omol ki i wi Aron obino piny Wa i tike,
ma omol bene odyako wa ŋut boŋŋone woko liweŋ!
3Dok rom ki toyo me got Kermon,
ma luk i wi godi me Cion!
Kunnu en aye ka ma Rwot ociko
iye pi miyo gum,
ki kwo ma bedo matwal.